देखने में उत्कृष्ट लगें कुछ और प्रयत्न करना उत्कृष्ट व्यवहार करना
उत्कृष्ट बनने के लिए अच्छा पॉस्चर बहुत ज़रुरी है। आप चाहें बैठी हों या खड़ी हों, हमेशा अपनी पीठ को सीधा रखें। पीठ झुका कर रहने से लगता है कि आप आलसी हैं। इसे अशिष्ट व्यवहार मानते हैं। इसलिए जहाँ तक हो सके अपनी रीड़ की हड्डी को सीधा रखें और अपने सिर को ऊपर उठायें। अकेले में भी ऐसा करें ताकि दूसरों के सामने करने की आदत पड़ जाये। अर्थात प्रतिदिन स्नान करें और बिना दाग के साफ कपड़े पहनें। गन्दा काम करने के बाद कपड़े बदलें। मान लीजिये आप कुछ ऐसा कर रही हैं जिसमें आपको बहुत पसीना आयेगा (जैसे की नाँच रही हों), बदलने के लिए अपने साथ एक एक्स्ट्रा कमीज़ रखें। दिन में कई बार अपने बालों को अच्छी तरह ब्रश करें और ठीक से न बने हों तो फिर से बनाकर बांधे। लेकिन सबके सामने बालों को ब्रश न करें यह उच्च वर्ग का व्यवहार नहीं माना जाता है। इंतज़ार करें और अकेले बाथरूम में जाकर करें। यदि आपके ऊपर मेकअप जँचता है तो उसे उचित ढंग से लगायें। दिन के लिए नेचुरल-लूकिंग मेकअप सबसे अच्छा लगता है। फैले हुए मेकअप की जगह कम या बिना मेकअप के रहना ज़्यादा अच्छा है। याद रखें कि बहुत ज़्यादा या खराब तरह से लगाया हुआ मेकअप तुच्छ लगता है। मान-मर्यादा को ध्यान में रखकर कपड़े पहनें। यह ज़रुरी नहीं है कि कपड़े महंगे हों पर उन्हें अच्छी दशा में होना चाहिए। फटे हुए या शिकनदार कपड़े उत्कृष्ट नहीं माने जाते हैं। ठीक नाप के और अवसर के मुताबिक सब जरूरतों को पूरा करने वाले कपड़े अच्छे रहते हैं।  अर्थात बहुत छोटे (छोटे टॉप्स या स्कर्ट्स), बहुत पारभासी कपड़े या जिन कपड़ों में से आपका पेट दिखाई दे नहीं पहनने चाहिए। कुछ प्रदर्शित करने वाले कपड़े पहनने का मन हो तो ऐसे कपड़े (गहरे गले, खुले हुए कंधे, या बिना बाँहों के कपड़े) पहनें जिससे सिर्फ एक अंग प्रकट हो। जैसे शाम को एक गहरे गले का या बिना बाँहों का ब्लाउज़ पहनें। उसके ऊपर एक सुन्दर साड़ी पहनें और उसके पल्लू को चुन्नट देकर पिन या ब्रोअच से कंधे पर पिन करें। याद रखें कि ठीक से न मालूम हो तो कम कपड़ों की जगह ज़्यादा कपड़े पहनना बेहतर है। किसी अवसर पर क्या कपड़े पहनने चाहिए इसके बारे में कोई शंका हो तो औरों से ज़्यादा अच्छा लगने में भलाई है। ये नहीं लगना चाहिए कि आप अवसर के लिए तैयारी करे बिना आ गयी हैं। कोशिश करके बहुत छोटे टॉप्स या स्कर्ट्स न पहने ताकि ज़्यादा त्वचा न दिखाई दे। उपन्यासों में शिष्टाचार के प्रतिमानों के बारे में पढ़ें। जेन ऑस्टेन अपनी पुस्तोकों में बहुत अच्छे से अच्छे और बुरे शिष्टाचार व नैतिक मूल्यों को पेश करती हैं। उत्कृष्ट महिला बनने के लिए उनकी पुस्तकें ज़रूर पढ़ें। प्रतिष्ठित पुस्तकें पढ़ने से आप एक जानकार महिला बनेंगी क्योंकि अनभिज्ञता उत्कृष्ट नहीं मानी जाती है। बहुपठित होने से आपकी बातचीत भी ऊँचे दर्जे की होगी। यदि आप सचमुच उत्कृष्ट बनना चाहती हैं तो वैसी संगति ढूंढें। अगर आपके दोस्त आपकी उत्कृष्टता को नीचे ला रहे हों या आपके विचारों को बढ़ावा न दें तो अन्य लोग ढूंढें जो आपको उत्कृष्ट बनने में सहायता करें। ये लोग आत्मविश्वास वाले, आश्वासित, और हो सकता है आपसे उम्र में थोड़े बड़े और विकसित हों ताकि आप उनसे कुछ सीख सकें। ध्यान रखें कि आपके दोस्त आपको ऊपर उठायें, नीचे न गिराएँ। इसलिए ऐसे लोगों के साथ रहें जो आपको "बेहतर" बनने के लिए प्रेरित करें। एक अच्छा, ईमानदार नागरिक होना उत्कृष्ट  होने का अंग है। इसका क्या अर्थ है ? बहुत सी बातें। स्टॉल्स पर स्नैक्स वगैराह खाकर कागज़ के नैपकिन और प्लेट कचड़े के डिब्बे में डालें। शहर को साफ रखें। गाड़ी चलाते समय सड़क पर चलने वालों को अपने सामने से सड़क पार करने दें। जल्दी में हों तब भी बुज़ुर्गों के लिए दरवाज़ा खोलकर खड़ी हों। सुपरमार्केट में यदि आप से कुछ गलती से गिर जाये तो किसी को इसके बारे में बताएं या खुद साफ करें। उसे गंदा छोड़कर न चली जाएँ। यदि आपने पक्का कर लिया है कि आप उत्कृष्ट  बनना चाहती हैं तो आपको कुछ चीजें जिनकी वजह से आप कम उत्कृष्ट लगती हैं उन्हें छोड़ना पड़ेगा। यहाँ पर कुछ चीजें हैं जिनसे आपको दूर रहना चाहिए :   अपने मसूड़े पर जोर से चटकारा लेना जोर से आवाज़ करके खाना चबाना सबके सामने डकार लेना सबके सामने तम्बाकू या पान खाना अनुपयुक्त इशारे करना कोसना आँखें मटकाना खुले आम पाद मारना नाक खोदना खुले आम चूमना आपने जीवन में जो किया है उसे स्वीकार करना उत्कृष्टता की चरम सीमा है। अपने को बिचारा समझना और किसी को अपनी उलझनों का कारण मानना और कहना कि "मैं यह कर लेती यदि उसने ऐसा न ....." शिकायत करना और बहाने बनाना छोड़ें और यह समझें कि आपने अपना जीवन खुद बनाया है और आप अपने जीवन को जितना उत्कृष्ट और अच्छा बनाना चाहें उतना बना सकती हैं। आपके पास जो चीजें नहीं हैं उनके बारे में शिकायत करना उत्कृष्ट नहीं लगता है। यह मानना कि आप जो बनना चाहती हैं उसके लिए अभी आपको बहुत कुछ करना है, उत्कृष्ट है। गाली न दें और असभ्य शब्द न इस्तेमाल करें। निन्दा करना एक उत्कृष्ट महिला का लक्षण नहीं है। मान लीजिये निन्दा करे बिना आपको बातचीत में मज़ा नहीं आता है, समझें कि ये कुछ देर के लिए है। जब आप उसकी जगह पवित्र शब्दों (जिनकी कोई कमी नहीं है) को इस्तेमाल करना सीख जायेंगी आपकी भाषा ज़्यादा सुस्पष्ट, सार्थक और रोचक हो जाएगी। यदि आप उत्कृष्ट बनना चाहती हैं तो मुँह के अंदर या ज़्यादा जोर से न बोलें, स्पष्ट रूप से बोलें। एक उत्कृष्ट महिला आत्मविश्वास के साथ साफ बोलती है ताकि लोग उसकी बात समझ सकें। हर दूसरे पल "अम" या "जैसे" न कहें, ये असभ्य लगता है। रोज़ाना पढ़ें और अपनी शब्दावली और अभिव्यक्ति को सुधारें। ये उत्कृष्ट होने के लिए बहुत ज़रुरी है नहीं तो लोग गलती से आपको दंभी समझेंगे। खास तौर से बुजुर्गों की ज़रूरतों की ओर ध्यान दें और याद रखें कि कोई भी नीचा नहीं है। हमेशा शिष्ट तरीके से बात करें। उत्कृष्ट महिलाएं किसी की भावनाओं को चोट पहुँचाने वाली या अच्छी न लगने वाली बातें नहीं करती हैं।  यदि किसी का सामना करना हो या डाँटना हो तो चिल्लाये बिना, संतुलित  भाषा में उन्हें सच्चाई बताएं। इसके लिए सही समय और जगह देखना ज़रुरी है। उत्कृष्ट महिला बनने के लिए यह ज़रुरी है कि आप वेटर्स, अनजान व्यक्तियों, दोस्तों के दोस्तों, या पड़ोसियों को उतनी ही इज्ज़त दें जितनी अपने पास के दोस्तों को देते हैं। उत्कृष्ट महिलाएं मिलन-सार होती हैं और लोगों को उनके साथ बातचीत करने में अच्छा लगता है। आप भी लोगों से सहजभाव से मिलें और आसानी से बातचीत करें। यदि आपको यह मुश्किल लगता है तो अपने सामाजिक कौशल को सुधारें और अपनी सौम्यता बढ़ाएं। बातचीत करने में पटुता प्राप्त करके आप लोगों को निश्चिन्त कर सकती हैं और सुशील व विवेकी महिला होने का प्रभाव डाल सकती हैं। शुरू करने के लिए हमेशा शिष्ट रहें और धन्यवाद कहें, यह कम कहने की जगह ज़्यादा कहना अच्छा है। यदि आप सामाजिक माहौल में घबराती हैं तो शिष्टाचार के बारे में जानना अच्छा है क्योंकि आपको पहले से मालूम होगा कि किस समय क्या करना चाहिए।  उत्कृष्ट महिला बनने के लिए दावत का शिष्टाचार, प्रीतिभोज का शिष्टाचार, वर्कप्लेस एटिकेट, और डेटिंग एटिकेट सीखें। याद रखें कि दूसरों के शिष्टाचार का बतंगड़ बनाना अच्छी बात नहीं है। जहाँ तक हो सके (उनके व्यवहार से उनको या और किसी को नुकसान न हो, या नैतिक और स्वीकार्य हो) उनकी गलतियों और कमियों को नज़रंदाज़ करें। दुर्भावपूर्ण गपशप या पीठ पीछे बुराई करना उत्कृष्ट महिला का व्यवहार नहीं माना जाता है। आप किसी से नाराज़ हो सकती हैं या आपको लग सकता है कि आपके साथ सही सलूक नहीं हुआ है पर इसके बारे में किसी तीसरे व्यक्ति से गपशप करने से वह समस्या हल नहीं हो जाएगी। उत्कृष्ट महिला बनने के लिए आपको अपनी भावनाओं पर नियंत्रण रखना पड़ेगा। किसी के बारे में नकारात्मक बातें करके अपने पास परेशानी न बुलाएँ। अपनी फेसबुक की पोस्ट्स भी उत्कृष्ट रखें। "कुछ लोग" जिन्होंने आपको कष्ट दिया है उनकी बुराई करने की जगह सकारात्मक बातें लिखें। उत्कृष्ट और शिष्ट होने का अर्थ ये नहीं है कि आप सबकी हाँ में हाँ मिलाएं। यदि आपको लगता है कि आपका विचार ज़्यादा जबरदस्त है या किसी को उससे चोट पहुँच सकती है तो झूट न बोलें बल्कि बातचीत का विषय बदल दें। यदि कोई अनुपयुक्त सवाल पूछे तो उसे जवाब न देकर उसको एक मज़ाक या दुसरे सवाल में मोड़ दें। जब आप अपनी बात का समर्थन करें तो निन्दा न करें या ज़्यादा भावुक न हों।
अपना पॉस्चर (posture) सुधारें: सफाई से रहें: अच्छे से तैयार हों: उत्कृष्ट मेकअप लगायें (इच्छानुसार): रमणीय और मर्यादा के अनुसार कपड़े पहनें: अच्छे से पढ़े: उत्कृष्ट दोस्त ढूंढें: एक ईमानदार नागरिक बनें: विपरीत आदतें छोड़ दें: अपने कार्यों के लिए अपने को जिम्मेदार मानें: हमेशा सभ्य भाषा इस्तेमाल करें: स्पष्ट उच्चारण करें: दूसरों के लिए सहानुभूति रखें: लोगों को अपनी संगति में आराम महसूस कराएँ: शिष्टाचार में निपुण बनें: दूसरों के बारे में गपशप न करें: अपने लिए भव्यता के साथ खड़ी हों:
https://www.wikihow.com/Be-a-Classy-Lady https://www.wikihow.com/Be-a-Classy-Lady https://www.wikihow.com/Be-a-Classy-Lady
Looking Classy Going the Extra Mile Acting Classy